C 194/30
FI
Euroopan unionin virallinen lehti
2.6.2023
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.11131 – PIERER / LEONI) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2023/C 194/07)
1.
Komissio vastaanotti 17. toukokuuta 2023 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Tämä ilmoitus koskee seuraavia yrityksiä: — Dipl. ins.
Stefan Pierer (”Pierer”, Itävalta), luonnollinen henkilö — LEONI AG, julkisesti noteerattu yhtiö (”LEONI”, Saksa); yksikään sen osakkeenomistajista ei käytä ratkaisevaa vaikutusvaltaa LEONIssa.
Pierer hankkii sulautuma-asetuksen 3 artiklan 1 kohdan b alakohdassa tarkoitetun määräysvallan yrityksessä LEONI.
Keskittymä toteutetaan ostamalla osakkeita.
2.
Kyseisten yritysten liiketoiminnan sisältö on seuraava:
— Pierer käyttää määräysvaltaa yrityksessä Pierer Industrie AG (”PIAG”).
PIAG on itävaltalainen teollisuusryhmä, jonka toimialana on moottoripyörien, sähköpolkupyörien ja kaksipyöräisten moottoriajoneuvojen komponenttien tuotanto ja jakelu, kilpa-autoissa, ylellisyysautoissa ja ilmailussa käytettävien dynaamisten komponenttien korkean teknologian mekaanisten järjestelmien kehittäminen, tuotanto, huolto ja jakelu sekä hiilidioksidipäästöjä vähentävien jarrujen, pumppujen ja moottorikomponenttien tuotanto.
PIAG toimii maailmanlaajuisesti. — LEONI tarjoaa maailmanlaajuisesti energiaa ja tiedonhallintaa koskevia tuotteita, ratkaisuja ja palveluja autoteolli­ suudessa.
LEONI tarjoaa erityisesti standardoituja kaapeleita sekä datakaapeleita johdotusjärjestelmiä varten.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).
(1) EUVL L 24, 29.1.2004, s. 1 (”sulautuma-asetus”).
(2) EUVL C 366, 14.12.2013, s.
5.